## Zakon o izmjenama i dopunama Zakona o novčanim poticajima i naknadama u poljoprivredi i ribarstvu

### NN 108/1996 (23.12.1996.), Zakon o izmjenama i dopunama Zakona o novčanim poticajima i naknadama u poljoprivredi i ribarstvu

# ZASTUPNIČKI DOM SABORA REPUBLIKE HRVATSKE

Na osnovi članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O NOVČANIM POTICAJIMA I NAKNADAMA U POLJOPRIVREDI I RIBARSTVU**

Proglašavam Zakon o izmjenama i dopunama Zakona o novčanim poticajima
i naknadama u poljoprivredi i ribarstvu, koji je donio Zastupnički dom
Sabora Republike Hrvatske na sjednici 13. prosinca 1996.

Broj: 01-96-2182/1

Zagreb, 18. prosinca 1996.

Predsjednik
Republike Hrvatske
**dr. Franjo Tuđman,** v. r.

---

## ZAKON

### O IZMJENAMA I DOPUNAMA ZAKONA O NOVČANIM POTICAJIMA I NAKNADAMA U POLJOPRIVREDI I RIBARSTVU

Članak 1.

U Zakonu o novčanim poticajima i naknadama u poljoprivredi i ribarstvu
("Narodne novine", br. 29/94., 9/95. i 108/95.), članak 5. mijenja
se i glasi:

"Pravo na novčani poticaj ostvaruje se za proizvodnju:

1. Kravljeg, kozjeg i ovčjeg mlijeka,

2. Trogodišnjih kvalitetnih muških rasplodnih konja,

3. Sjemena (sperme) kvalitetnih bikova,

4. Rasplodnih grla izvornih pasmina goveda, konja, svinja, ovaca, koza
i magaraca,

5. Testiranje odabranih rasplodnih bikova (perfomance test, progeni
test) za umjetno osjemenjivanje i prirodni pripust,

6. Kvalitetnog rasplodnog podmlatka goveda, svinja, ovaca, koza, konja,
peradi i selekcioniranih matica pčela iz domaćeg uzgoja,

7. Soje, suncokreta, uljane repice, šećerne repe i duhana,

8. Grožđa na otocima, poluotoku Pelješcu, Konavlima i Primoštenskom
vinogorju,

9. Loznih sadnica (cijepova) preporučenih sorti,

10. Sadnica maslina preporučenih sorti,

11. Preradu maslina,

12. Mesnog i koštanog brašna,

13. Uzgoj morske ribe,

14. Uzgoj slatkovodne ribe."

Članak 2.

Članak 6. mijenja se i glasi:

"(1) Novčani poticaj za proizvode iz članka 5. ovoga Zakona određuje
se po jedinici proizvoda i iznosi za:

1. Kravlje, ovčje i kozje mlijeko 0,55 kn po litri

2. Rasplodni podmladak

- goveda 1.480,00 kn po grlu

- svinja 444,00 kn po grlu

- ovaca i koza 370,00 kn po grlu

- konja 1.850,00 kn po grlu

- peradi 14,80 kn po komadu

- selekcioniranih matica pčela 30,00 kn po komadu

3. Sjeme (sperma) kvalitetnih bikova

- elitnih 10,00 kn po dozi

- dvostruko testiranih 8,00 kn po dozi

- jednostruko testiranih 6,00 kn po dozi

- netestiranih 3,00 kn po dozi

4. Rasplodnih grla hrvatskih izvornih pasmina

a) istarsko govedo 5.500,00 kn po grlu

b) slavonski podolac 5.500,00 kn po grlu

c) konja 1.850,00 kn po grlu

d) svinja 740,00 kn po grlu

e) ovaca 350,00 kn po grlu

f) koza 350,00 kn po grlu

g) magaraca 600,00 kn po grlu

5. Odabrane rasplodne bikove za:

- umjetno osjemenjivanje

(perfomance test) 5,000,00 kn po grlu

- prirodni pripust (perfomance test) 2.600,00 kn po grlu

6. Utvrđivanje uzgojnih vrijednosti rasta i
razvoja odabranih bikova
(progeni test) 1,85 kn po kg žive vage.

7. Odabrane trogodišnje kvalitetne muške rasplodnjake
konja (pastuha) za pastuharne i zemaljski
uzgoj 3.700,00 kn po grlu

8. Ratarske industrijske kulture:

- suncokret 0,41 kn po kg

- soja 0,41 kn po kg

- uljena repica 0,37 kn po kg

- šećerna repa 5,00 kn na 100 kg

- list duhana 3,00 kn po kg

9. Grožđe na otocima, poluotoku Pelješcu, Konavlima i
Primoštensko vinogorje (općine Marina, Primošten, te
rubni dijelovi općine Šibenik i

Seget Donji) 2.590,00 kn po ha

10. Loznih sadnica (cijepova)

preporučenih sorti 1,00 kn po komadu

11. Sadnica maslina preporučenih

sorti 5,00 kn po komadu

12. Preradu plodova maslina 0,89 kn po kg

13. Mesnog i koštanoga brašna 0,40 kn po kg

14. Uzgoj morske ribe 5,00 kn po kg

15. Uzgoj slatkovodne ribe:

- šaran 2,00 kn po kg

- pastrva 3,00 kn po kg

16. Novozasađene vinograde na otocima, poluotoku Pelješcu
i Konavlima 6.000,00 kn po ha za prve tri godine.

(2) Novčani poticaj za mlijeko isplaćivat će se i:

- pravnoj osobi koja provodi program uzgojno selekcijskog rada u stočarstvu
u Republici Hrvatskoj po obračunatoj litri mlijeka za koju su proizvođači
mlijeka ostvarili novčani poticaj - u visini od 20,00 kn na 1.000 litara
mlijeka;

- pravnoj osobi koja provodi program zdravstvene zaštite mlijeka po
obračunatoj litri mlijeka za koju su proizvođači ostvarili novčani poticaj
- u visini od 3,00 kn na 1.000 litara mlijeka.

(3) Iznimno od stavka 1. ovog članka za područja iz članka 2., 3., 4.
i 5. Zakona o područjima posebne državne skrbi ("Narodne novine", br. 44/96.),
te za brdsko planinsko područje, otoke i poluotok Pelješac, novčani poticaj
iznosi za:

1. Kravlje, ovčje i kozje mlijeko 0,80 kn po litri

2. Rasplodni podmladak

- goveda 2.000,00 kn po grlu

- svinja 600,00 kn po grlu

- ovaca i koza 500,00 kn po grlu

- konja 2.500,00 kn po grlu

- selekcioniranih matica pčela 40,00 kn po komadu

3. Uzgoj morske ribe 7,00 kn po kg.

(4) Brdsko planinsko područje u smislu ovoga Zakona su sljedeće općine,
odnosno gradovi:

1. Generalski Stol, Netretić, Ozalj, Žakanje, Ogulin u Županiji karlovačkoj,

2. Delnice, Klana, Jelenje, Čavle, Fužine, Čabar, Brod Moravice, Mrkopalj,
Ravna Gora, Skrad, Vrbovsko i Lokve u Županiji primorsko-goranskoj,

3. Gospić, Senj, Brinje, Perušić u Županiji ličko-senjskoj,

4. Unešić u Županiji šibenskoj,

5. Sinj, Cista Provo, Lovreć, Imotski, Donji Proložac, Zmijavci, Dicmo,
Otok, Šestanovac, Vrgorac, Zagvozd, Podbablje u Županiji splitsko-dalmatinskoj,

6. Lanišće i Lupoglav u Županiji istarskoj,

7. Voćin u Županiji virovitičko-podravskoj."

Članak 3.

Članak 8. briše se.

Članak 4.

Članak 10. mijenja se i glasi:

"(1) Postupak za ostvarenje novčanih poticaja, potrebnu dokumentaciju,
vrijeme u kojem je korisnik dužan rasplodni podmladak držati u uzgoju i
obrasce popisa o ostvarenim novčanim poticajima, propisuje ministar poljoprivrede
i šumarstva.

(2) Način neposredne isplate novčanih poticaja krajnjim korisnicima
propisuje ministar financija.

(3) Ovlašćuju se ministar poljoprivrede i šumarstva i ministar financija
da u propisima iz stavka 1. i 2. ovoga članka propišu prekršaje te odrede
novčane kazne za te prekršaje."

Članak 5.

Članak 13. mijenja se i glasi:

"Korisnici naknada iz članka 12. stavka 1. ovoga Zakona su krajnji
potrošači, a korisnici iz stavka 2. su proizvođači ribljih konzervi na
otocima i proizvođači ribljih konzervi na ostalim područjima te korisnici
iz stavka 3. su fizičke i pravne osobe koje obavljaju gospodarski ribolov
i uzgoj ribe.

Način neposredne isplate naknada iz stavka 1. ovoga članka propisat
će ministar financija."

Članak 6.

U članku 14. stavku 1. točki 1. alineja 1., 2., 3., 11., 12. i 13. brišu
se, a u alineji 4. brojka: "2,96" zamjenjuje se brojkom: "2,60".

U točki 2. brojka: "0,32" zamjenjuje se brojkom: "0,25".

Točka 3. mijenja se i glasi:

"3. Za konzerve sardina proizvedene u tvornicama koje se nalaze
na otocima 3,50 kn po kilogramu i za konzerve sardina proizvedene na ostalim
područjima 3,00 kn po kilogramu."

U točki 4. brojka: "1,00" zamjenjuje se brojkom: "1,49".

Članak 7.

U članku 17. stavku 2. iza riječi: "poljoprivrede" dodaju
se riječi: "ribarske inspekcije".

U članku 17. stavku 3. iza riječi: "poljoprivredni" dodaju
se riječi: "ribarski". Iza riječi: "stočarstva" briše
se točka i dodaju riječi: "i propisima o morskom i slatkovodnom ribarstvu".

Članak 8.

U članku 18. stavku 3. točke 1., 2. i 3. brišu se, a točke 4., 5., 6.,
7., 8. i 9. postaju točke 1., 2., 3., 4., 5. i 6.

Članak 9.

U članku 19. točki 8. riječ: "duhana" briše se, a riječ: "tog"
zamjenjuje se riječju: "tih".

Članak 10.

U članku 24. stavak 1. točka 3. briše se.

Članak 11.

Propise na temelju ovlaštenja iz članka 4. i 5. ovoga Zakona, donijet
će ministar poljoprivrede i šumarstva i ministar financija u roku od 60
dana od dana stupanja na snagu ovoga Zakona.

Članak 12.

Danom stupanja na snagu ovoga Zakona prestaje važiti Uredba o izmjenama
i dopuni Zakona o novčanim poticajima i naknadama u poljoprivredi i ribarstvu
("Narodne novine", br. 15/96.), Uredba o izmjenama Zakona o novčanim
poticajima i naknadama u poljoprivredi i ribarstvu ("Narodne novine",
br. 25/96.) i Uredba o izmjeni Zakona o novčanim poticajima i naknadama
u poljoprivredi i ribarstvu ("Narodne novine", br. 33/96.).

Članak 13.

Odbor za zakonodavstvo Zastupničkog doma Sabora Republike Hrvatske utvrdit
će, redakcijski urediti i izdati pročišćeni tekst Zakona o novčanim poticajima
i naknadama u poljoprivredi i ribarstvu.

Članak 14.

Ovaj Zakon stupa na snagu osmoga dana od dana objave u "Narodnim
novinama", a primjenjuje se od 1. siječnja 1997. godine.

Klasa: 320-01/96-01/06

Zagreb, 13. prosinca 1996.

ZASTUPNIČKI DOM
SABORA REPUBLIKE HRVATSKE

Predsjednik
Zastupničkog doma Sabora
**akademik Vlatko Pavletić,** v. r.

Zakon, NN 108/1996-2096
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)